NADZORNI ODBOR

Ur.broj: 06-14580/23

Karlovac, 31.10.2023.

Temeljem članka 26. Društvenog ugovora o usklađenja društva s ograničenom odgovornošću (pročišćeni tekst) od 06.06.2018. Nadzorni odbor na. sjednici održanoj 31.10.2023.g. daje

SUGLASNOST ZA USKLAĐIVANJE NAKNADE ZA UPRAVLJANJE

Članak 1.

Upravi Društva daje se suglasnost za usklađivanje naknade za upravljanje.

**Članak 2.**

Naknada za obavljanje poslova upravljanja višestambenim zgradama iznosit će 0,05 eura/m2 površine.

Članak 2.

Sukladno ovoj Suglasnosti zadužuje se Direktoricu za provedbu suglasnosti i donošenje Odluke te informiranje suvlasnika i predstavnika o naknadi.

# Obrazloženje

Inkasator d.o.o. kao upravitelj čija je jedna od temeljnih djelatnosti upravljanje višestambenim zgradama naknadu za obavljanje poslova nije mijenjao unatoč negativnim okolnostima koje su utjecale na poslovanje u razdoblju pandemije, energetske krize te inflacije koja je osobito izražena 2022. i 2023. godine. Navedene okolnosti utjecale su na rast rashoda za korištenje energije, materijala za izradu računa, održavanje informatičkih programa, distribuciju te plaće. Prihodi su bili na istoj razini, a pozitivan rezultat bio je posljedica niza ušteda koje su provedene kako poslovanje ne bi bilo dovedeno u negativan rezultat. Naknade za upravljanje višestambenim zgradama kreću se od 0,28 lipa do 0,36 lipa ovisno o karakteristikama zgrada te broju bodova koje prema karakteristikama ostvare. Analizom poslovnih aktivnosti upravljanja utvrđeno je:

- da unatoč kriterijima i karakteristikama zgrada, upravitelj obavlja na zgradama iste poslove te ima isti trošak,

- izvanredne okolnosti koje su sve češće (elementarne nepogode) zahtijevaju dodatni angažman koji upravitelj dodatno ne naplaćuje već se nalazi u okviru redovne naknade,

- investicijski projekti koji su učestali zahtijevaju dodatni angažman upravitelja koji se dodatno ne naplaćuje već je trenutno sadržan u naknadi,

- konverzija valute hrvatska kuna u euro, naknade je već na dijelu zgrada izjednačila na 0,04 eura i na 0,05 eura.

Obzirom na sve navedeno predlaže se donošenje odluke o usklađenju naknade na 0,05 eura radi ujednačavanja naknade, pravednosti i jednakosti prema svim klijentima koji su Inkasator d.o.o. izabrali za upravitelja.

 Predsjednik

 Nadzornog odbora

 Marinko Pleskina